stanford-oval/wikipedia huggingface dataset:
לודוביקה, נסיכת בוואריה
ביוגרפיה

לודוביקה נולדה ב-30 באוגוסט 1808 במינכן, בירת ממלכת בוואריה. היא הייתה בתו של מקסימיליאן הראשון יוזף, מלך בוואריה, ואשתו השנייה קרולינה מבאדן. אחיה למחצה היה לודוויג הראשון, מלך בוואריה, ואחותה הצעירה הנסיכה סופי, נישאה לפרנץ קרל, ארכידוכס אוסטריה.
לודוביקה התאהבה בנסיך הפורטוגזי מיגל לבית ברגנסה. בזמנו, מיגל חי בגרמניה ולא נראה היה שיש לו סיכוי כלשהו לעלות לשלטון, עם זאת, מאוחר יותר הוא הוכתר כמיגל הראשון, מלך פורטוגל. אולם מגיל צעיר, יועדה אחותה הקטנה של לודוביקה, מקסימיליאנה, להינשא למקסימיליאן יוזף, דוכס בבוואריה. מכיוון שמקסימיליאנה מתה ב-1821, החליט אביה להשיא למקסימיליאן את לודוביקה במקום. הן מקסימיליאן והן לודוביקה לא חפצו בנישואים, אולם אלו נכפו עליהם ב-9 בספטמבר 1828. בשנים הראשונות לנישואיהם, טיילו בני הזוג בשווייץ ובאיטליה, וב-1834 רכש מקסימיליאן את טירת פוסנהופן על יד אגם סטרנברג עבור משפחתו, בנוסף ל"ארמון הדוכס מקס" שנבנה במינכן על פי הוראתו. היחסים בין בני הזוג היו קרירים, והם נראו יחד לעיתים רחוקות בלבד. בדרך כלל שהה מקסימיליאן בארמון במינכן, ולודוביקה בטירת פוסנהופן.
בעוד מקסימיליאן היה טיפוס הרפתקני ואקסצנטרי אשר בילה זמן רב בנסיעות וברכיבה על סוסים, לודוביקה הייתה טיפוס מופנם יחסית, והעניקה יחס חם ואוהב לילדיה. אחותה סופי מאוסטריה, הציעה לה בסתר לשדך את אחת מבנותיה עם בנה הקיסר פרנץ יוזף בן ה-23. לודוביקה בחרה בבתה המבוגרת הלנה ("ננה") בת ה-18, ופרנץ יוזף, על אף שלא פגש אותה מעולם, הסכים משום שלא העז להמרות את פיה של אמו. לודוביקה יצאה עם הלנה כדי לקבל את הצעת הנישואים הרשמית מפרנץ יוזף, ולקחה עמה את בתה הצעירה יותר, אליזבת אשר כונתה "סיסי", והייתה אז בת 15. פרנץ יוזף והלנה לא הסתדרו טוב, ולמרבה ההפתעה, פרנץ יוזף התאהב דווקא בסיסי. פרנץ יוזף הודיע לאמו שאם לא יינשא לסיסי הוא לא יינשא כלל. בלית ברירה הסכימו שני הצדדים, וסיסי הפכה לקיסרית האימפריה האוסטרית ב-24 באפריל 1854. בין השנים 1997–1998 הופקה סדרת הטלוויזיה "סיסי הנסיכה", המתבססת בצורה רופפת ביותר על סיפורה של סיסי. לודוביקה מופיעה בסדרה זו כאחת הדמויות הבולטות.
מקסימיליאן נפטר במינכן ב-15 בנובמבר 1888 לאחר שני אירועים מוחיים. בהלווייתו נכחו אנשים רבים שבאו לחלוק כבוד אחרון לדוכס הפופולרי. הופיעו בה בין היתר חתנו הקיסר פרנץ יוזף, ונכדו רודולף, נסיך הכתר של אוסטריה. סיסי לעומת זאת לא הגיעה, כיוון שהיא שהתה באותו הזמן בחופשה בקורפו. שנה לאחר מכן, התאבד נכדה של לודוביקה, הנסיך רודולף יחד עם אהובתו, מרי וטסרה, בעיירה מאיירלינג, אירוע שנחשב עד היום לאפוף מסתורין. לאחר מותו של בעלה חיה לודוביקה במינכן עד מותה מדלקת סימפונות ב-25 בינואר 1892 83.
משפחתה

יחסיה של לודוביקה עם בעלה מקסימיליאן יוזף, דוכס בבוואריה היו קרירים ביותר במשך רוב שנות נישואיהם. לקראת חתונת הזהב שלהם חל שיפור ביחסיהם, והם חיו את שארית חייהם בהרמוניה מוחלטת. לודוביקה ילדה לו עשרה ילדים:
לודוויג וילהלם, דוכס בבוואריה (1831-1920), נישא בנישואים מורגנטיים לשחקנית הנרייטה מנדל, ולאחר מכן לשחקנית אחרת בשם ברברה אנטוניה בארת'
וילהלם קרל (1832-1833)
הלנה, נסיכת בוואריה (1834-1890), נישאה למקסימיליאן אנטון, נסיך טורן וטקסיס
אליזבת, נסיכת בוואריה (1837-1898), נישאה לפרנץ יוזף הראשון, קיסר אוסטריה
קרל תאודור, דוכס בבוואריה (1839-1909), נישא לסופיה, נסיכת סקסוניה, ולאחר מכן למריה ז'וזה, נסיכת פורטוגל
מריה סופיה, נסיכת בוואריה (1841-1925), נישאה לפרנצ'סקו השני, מלך שתי הסיציליות
מתילדה לודוויקה, נסיכת בוואריה (1843-1925), נישאה ללואיג'י, רוזן טראני
מקסימיליאן (1845)
סופיה שרלוטה, נסיכת בוואריה (1847-1897), התחתנה עם הנסיך פרדיננד, דוכס אלנסון
מקסימיליאן עמנואל, דוכס בבוואריה (1849-1893), נישא לאמליה, נסיכת סקסוניה-קובורג-גותה
תירס (דמות מקראית)

| --- | --- |
 אב:  יפת בן נח 
 
תִירָס היה בנו השביעי מבין שבעת בניו של יפת בן נח. בדומה ליתר בני יפת, תירס זוהה על פי רוב עם אחד העמים שאכלסו את אזור אסיה הקטנה והים האגאי.
חז"ל נחלקו בזיהוי צאצאיו של תירס. לדעת רבי סימון (או רבי סימאי) תירס הוא אבי פרס. כך נאמר גם בפרשנות שרש"י פירשן. לדעת חכמים תירס הוא אבי תרקיה (לועזית: Thrace), כיום בצפון מזרח יוון. זיהוי זה מובא גם על ידי התרגום המיוחס ליונתן על התורה ועל ידי יוסף בן מתתיהו.
לפי ספר היובלים נחלת תירס הייתה ארבעה איים גדולים בים, קרוב לנחלת חם.
בשנת 1838 הציע החוקר הגרמני יוהאן כריסטיאן פרידריך טוך לזהות את תירס עם העם האטרוסקי שעל פי מקורות הלניסטיים ורומיים שונים, בכללם הרודוטוס, חי בלידיה קודם שהיגר לאיטליה, במאה השמינית לפנה"ס לכל המוקדם. כמו כן, חלק מהחוקרים סבורים כי ניתן לזהות את האטרוסקים ואת תירס עם יסוד אתני המוזכר גם בכתובות מצריות מימי הממלכה החדשה. בכתובת הקרויה "מצבת ישראל", מתפאר פרעה מרנפתח בניצחון על ברית של שבטים לוביים ו"גויי הים" הכוללים גם, על פי כתובות אחרות, עם הנקרא "תרש של הים". אותו תרש מזוהה על ידי רוב החוקרים עם האטרוסקים, ויש מהם המבקשים לכלול את תירס המקראי בזיהוי זה.
דמות היסטורית הידועה לנו בשם זה הוא תרס, המלך התראקי, שאיחד את כל השבטים התראקים באזור מערב טורקיה ובולגריה של ימינו והקים את ממלכת אודריסה שהתקיימה בין המאות החמישית עד השלישית לפנה"ס. הבירה הראשונה של הממלכה הייתה העיר אוסקודמה, כיום אדירנה, בטורקיה.
על שמו של תירס נקרא צמח התירס. טורקיה הייתה תחנה להפצת תירס באירופה, אחד השמות של תירס ביידיש הוא טערקישע ווייץ "חיטה טורקית".  ובהתבסס על כך שצאצאיו של תירס המקראי התיישבו באזור טורקיה, הפך השם ל"חיטי תירס" ובקיצור "תירס".
הערות שוליים

↑  ספר בראשית, פרק י', פסוק ב'; ספר דברי הימים א', פרק א', פסוק ה'
↑  תלמוד בבלי, מסכת יומא, דף י', עמוד א'; תלמוד ירושלמי, מסכת מגילה,  פרק א', הלכה ט'; בראשית רבה פרק ל"ג
↑  יוסף בן מתתיהו, קדמוניות היהודים, ספר ראשון, פרק ו, פסקה א, סעיף 125: "ותירס קרא לאלה ששלט בהם תירסיים, וההלינים שינו את השם לתרקים".
↑  ספר היובלות, פרק ט, פסוק יג: "ולתירס נפל חלק שביעי, ארבעה איים גדולים בתוך הים המתקרבים אל חלק חם" (תרגום א. ש. הרטום). בנוסח אחר: פסוק טז.
↑  Kommentar Über die Genesis, pp. 216-217
↑  הרודוטוס, היסטוריות, ספר ראשון, פרק 94.
↑  יעקב עציון, גלגולי התירס באתר השפה העברית
| צאצאי נח לפי ספר בראשית |
| --- | --- | --- |
| שם ובניו | עילם • אשור • ארפכשד • לוד • ארם • עוץ • חול • גתר • מש • שלח |  |
| חם ובניו | כוש • מצרים • פוט • כנען • סבא • חוילה • סבתה • רעמה • סבתכא • נמרוד • לודים • ענמים • להבים • נפתוחים • פתרוסים • כסלוחים • יבוסי • אמורי • גרגשי • חיוי • ערקי • סיני • ארוודי • צמרי • חמתי |  |
| יפת ובניו | גומר • מגוג • תירס • יוון • תובל • משך • מדי • ריפת • אשכנז • תוגרמה • אלישה • תרשיש • כתים • דדנים |  |
הגימנסיה הריאלית

| --- | --- |
סמל הגימנסיה הריאלית

המבנה החדש של הגימנסיה
 בית ספר תיכון
 מוטו:  הראשונה בראשון
 תקופת הפעילות:  תרצ"ט 1939–הווה
 מגמות:  ספורט (כדורסל, אתלטיקה, מחול) טכ"מ, מחוננים, מוזיקה (לרוב בשילוב עם מגמה נוספת), נחשון, ביוטכנולוגיה, טו"ב, ל"ב טכנולוגי, כיתות עיוניות (מדעי/חברתי)
 שכבות לימוד:  ז'-י"ד
 מספר כיתות:  76
 קמפוס:  מתחם דורות - בן-גוריון  מתחם הגימנסיה
 בעלי תפקידים
 מנהלת:  גב' איריס רון
 באחריות:  ראשון לציון
 סגל:  227 מורים
 מיקום
 מיקום:  רחוב האחים סמילצ'נסקי, ראשון לציון
 מדינה:  ישראל ישראל
 קואורדינטות:  31°57′41″N 34°47′50″E﻿ / ﻿31.96142778°N 34.79726389°E﻿ / 31.96142778; 34.79726389
 http://realit.org.il/
  מפת מיקום  מפה דינמית   (למפת גוש דן מוגדלת) הגימנסיה הריאלית(למפת גוש דן רגילה) הגימנסיה הריאלית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הגימנסיה הריאלית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הגימנסיה הריאלית  he הגימנסיה הריאליתhe הגימנסיה הריאליתמפת  __ ראשון לציון (in English: Rishon LeZion)  __ בית דגן (in English: Beit Dagan) [‌גוש דן וסביבותיו‌]מצפון: __ חולון (in English: Holon), __ בת ים (in English: Bat Yam) ממזרח: __ מועצה אזורית שדות דן (in English: Sdot Dan Regional Council) מדרום: __ באר יעקב (in English: Be'er Ya'akov), __ נס ציונה (in English: Ness Ziona), __ מועצה אזורית גן רווה (in English: Gan Raveh Regional Council) ממערב: הים התיכון (in English: PAM) תחום בתוך שטח העיר: __ שפד"ן (in English: Shafdan) tabBackground:;tabBorder:#aaa;defaultTab:0;
 
קריית החינוך הגימנסיה הריאלית על שם א. קררי היא בית ספר על-יסודי ומכללה בראשון לציון. הגימנסיה, אשר קרויה על שם המנהל הראשון שלה, אליעזר קררי, נוסדה בשנת 1939 והייתה לבית הספר התיכון הראשון במושבה. ב-2011 אוחדה עם חטיבת הביניים בן-גוריון וחטיבת הביניים דורות שבעיר והפכה לקריית חינוך על-יסודית שש-שנתית כשבסך הכל בתחומה לומדים תלמידים בשמונה שכבות גיל (ז'-י"ד).
הגימנסיה כיום

הגימנסיה כיום היא קריית חינוך שש-שנתית שכוללת חטיבת ביניים בכיתות ז'-ט' ותיכון מקיף בשכבות י' - י"ב, ויש בה הן מסלול עיוני (גם "ריאלי" וגם "הומני") והן מסלול מקצועי (כיתות י"ג-י"ד). המסלול העיוני כולל מגמות ריאליות כמו פיזיקה, כימיה, ביולוגיה ומדעי המחשב ברמת לימוד 5 יח"ל וכן כיתות מיוחדות בהן כיתת המחוננים, כיתת הביוטכנולוגיה, כיתת נחשון וכיתת הענ"א מחשבים (טכ"מ), והן מגמות הומניות כמו תנ"ך, היסטוריה, ספרות וסוציולוגיה. כמו כן, קיימת בבית הספר מגמת מוזיקה (תלמידי מגמה זו לרוב בוחרים אותה כמגמה נוספת).
לגימנסיה קבוצת כדורסל המשתתפת בליגת העל בכדורסל לבתי ספר תיכוניים, בה זכתה באליפות ארבע פעמים, וכן קבוצת מעודדות.
היסטוריה

הגימנסיה הריאלית נוסדה ב-1939 על ידי אליעזר קררי. תוכניות הלימוד הראשונות הוקדשו ללימודי מדעי הרוח, לעומת התוכנית העכשווית המוקדשת יותר לכיתות יותר מדעיות וכיתת המב"ר מסלול בגרות רגיל.
משכנה הראשון של הגימנסיה היה ברחוב הרצל, בדירת שלושה חדרים, מקום משכנה של גימנסיה בנימינה שנסגרה כמה שנים קודם לכן. אחד הקירות במבנה נהרס, החדר הקטן שימש כחדר מורים והגדול ככיתה. במחזור הראשון למדו עשרים וחמישה תלמידים, רובם הגיעו מחוץ למושבה, אותם לימדו חמישה מורים. תשעה תלמידים בלבד מבני המחזור סיימו את לימודיהם. בחלוף כמה שנים הביאה מצוקת מקום למעבר למשכן חדש ברחוב הלפרין שבשכונת אברמוביץ'. ב-1958 עברה הגימנסיה למשכנה הנוכחי בין רחוב האחים סמילצ'נסקי לרחוב עולי הגרדום. ב-1969 פרש קררי לגמלאות, והחליף אותו גמליאל סגל, שכיהן כמנהל מ-1970 ועד 1997. ב-1997 החליפה אותו ד"ר שוש וינטר.
בשנת 2010 הסתיימה בנייתו של אולם הספורט החדש של התיכון, אולם הספורט "גמי", במתחם החטיבה המאוחדת "דורות-בן-גוריון". עד 2011 נקראה הגימנסיה בשם תיכון מקיף א' - הגימנסיה הריאלית ע"ש א. קררי וכללה מגמות ריאליות לצד מגמות הומניות ומסלול מקצועי (כיתות י"ג-י"ד). ב-2011 אוחדה עם חטיבות הביניים בן-גוריון ודורות והפכה לקריית חינוך על-יסודית שש-שנתית. בהתאם שמה שונה לקריית החינוך הגימנסיה הריאלית על שם א. קררי.
ב-2010 פרסמה עיריית ראשון לציון מכרז על הקמת מבנה חדש לגימנסיה, שיבנה במקום חלק מהמבנים הישנים - שיהרסו. המבנה החדש יהיה בעל 6 קומות, ויכלול חניון תת-קרקעי ושטחים ירוקים מסביב. ההחלטה לוותה בתגובות מעורבות, מתנגדיה טענו כי מבני הגימנסיה הם מבנים היסטוריים הראויים לשימור והריסתם תהיה "בכייה לדורות".
בספטמבר 2012 מונתה דליה ישעיה, שכיהנה בתפקיד מנהלת חטיבת הביניים "דורות" השייכת לקריית החינוך, למנהלת קריית החינוך כולה. ישעיה החליפה את שוש וינטר אשר פרשה לגמלאות.
במרץ 2015 נחנך חלק א' של המבנה החדש אשר נבנה במקום אולם הספורט הישן. המבנה החדש כולל חמש קומות, חניון תת-קרקעי וכן מחשבים ומקרנים בכל כיתה. באותה שנה נהרסו מבנים א' ו-ג', ואילו מבנה ב' החל בתהליך שיפוצים ושימור מבנים (כיום משמש את העירייה).
בפברואר 2018 מונתה איריס רון, שכיהנה כסגנית המנהלת ואחראית על חטיבת הביניים "דורות" השייכת לקריית החינוך, למנהלת קריית החינוך כולה. רון החליפה את דליה ישעיה אשר מונתה לתפקיד בכיר יותר במשרד החינוך.
מבנים > מבנים בשימוש בית הספר בעבר

מתחם דורות - בן-גוריון:
מבנה דורות (הועבר לחטיבת הביניים ידלין)
מבנה בן-גוריון (נעזב, כיתות החטיבה הועברו למבנה החדש)
אולם הספורט "גמי" (עדיין בשימוש)
מתחם הגימנסיה:
מבנה א' (נהרס)
מבנה ב' "בניין הפרפר" (בתהליכי תחזוקה ושימור, כרגע המבנה משמש את העירייה)
מבנה ג' (נהרס)
הקפיטריה וכיתת המחול (נהרסו)
מבנים > מבנים בשימוש בית הספר כיום

המבנה הראשי:
שלב א' - חלקו הדרומי של המבנה (נפתח ב-2015). משמש בעיקר את התיכון.
שלב ב' - חלקו הצפוני של המבנה (נפתח ב-2018). משמש בעיקר את החטיבה.
המבנה ידוע בזכות גודלו ותכנונו האדריכלי, ובעל שישה מפלסים בחלק מהאזורים. כמו כן, המבנה מחזיק בתואר "בית הספר הגבוה בישראל".
המבנה נבנה בצורה זו עקב מחסור בשטחים באזור בו הוא הוקם, ובמטרה לאכלס כמות גדולה של תלמידים על שטח קטן. בנוסף לכך, המבנה ידוע גם בזכות הגגות שלו, המשמשים את התלמידים כמרחבי למידה וכחצר, ובזכות זה שהאזור המקשר בין שני חלקי המבנה עובר מעל רחוב פעיל.
אולם הספורט החדש:
שלב ג' של בניית בית הספר - אולם ספורט חדש הנמצא בקריית החינוך, בסמוך למבנה הראשי (נפתח ב-2021). משמש בתור אולם הספורט הראשי של בית הספר.
נבחרת הכדורסל

לגימנסיה נבחרת כדורסל והיא משחקת באופן קבוע בליגת העל התיכונים. הגימנסיה הריאלית זכתה שלוש פעמים באליפות ליגת העל בכדורסל לבתי ספר תיכוניים: ב-2006/2007, ב-2015/2016 וב-2019/2020.
מנהלים

אליעזר קררי: 1939–1969
גמליאל (גמי) סגל: 1970–1997
ד"ר שוש וינטר: 1997–2012
דליה ישעיה: 2012–2018
איריס רון: 2018-היום
מנהלת חטיבת הביניים המאוחדת דורות-בן-גוריון: חבצלת לוטן - 2021-היום
מנהלת המכללה: ד"ר ברוריה הברמן
גלריה > הגימנסיה הישנה (עד 2015)

שער הכניסה לגימנסיה הריאלית לשעבר (מרחוב האחים סמילצ'נסקי)
חצר בית הספר (לשעבר), מבט דרומה
הכניסה הצפונית (לשעבר)
חצר בית הספר (לשעבר)
המבנה הדרומי שנהרס ב-2015
גלריה > הגימנסיה החדשה (2015 ואילך)

השער לגימנסיה
מבט מזרחה על החצר והמבנה החדש
מבט מזרחה על החצר ומגרש הספורט
החצר
פינת הנצחה לחללי הגימנסיה
ראו גם

רשימת בוגרי בית הספר
לקריאה נוספת

עין-יה, פלדמן וגנדלמן, מנחם (עורכים), ספר היובל: פרקים בחיי הגימנסיה, 1989-1939 - גמנסיה ריאלית 50 שנות חינוך, עיריית ראשון לציון 1989.
הערות שוליים

↑  תהלוכה לעבר בניין הגימנסיה החדש, דבר, עמ' 2, 20 במאי 1957.
↑  נתיב נחמני, ראשל"צ: ייהרס המבנה ההסטורי של הגימנסיה, באתר nrg‏, 27 באפריל 2010.
↑  החברה הכלכלית לראשון לציון, עלון על המיזם הצפוי.
↑  שירה זילברמן, ראשל"צ: כ-40 מיליון שקלים יושקעו בבניית הגימנסיה מחדש, באתר nrg‏, 3 בינואר 2011.
↑  פרץ סופר, תיכונים: הגימנסיה הריאלית ראשל"צ אלופה, באתר ynet, 31 בדצמבר 2015.
↑  פרץ סופר, הגימנסיה הריאלית ראשל"צ אלופת התיכונים לבנים, באתר ynet, 2 בינואר 2020
הגימנסיה הריאלית - הקמפוס החדש, מבט דרום-מזרחה 2023
ז'וזה-אלן סאהל

| --- | --- |
אין תמונה חופשית
 לידה:  12 ביולי 1955 (בן 69) תלמסאן, אלג'יריה 
 מדינה:  צרפת צרפת
 השכלה:  האוניברסיטה של שטרסבורג 
 מעסיק:  University of Pittsburgh School of Medicine, Quinze-Vingts National Eye Hospital, המרכז הרפואי של אוניברסיטת פיטסבורג, המוסד הלאומי לבריאות ומחקר רפואי, Eye and Ear Foundation 
 פרסים והוקרה:  Scientific Grand Prize of the NRJ Fondation (2006)  דוקטור לשם כבוד מאוניברסיטת ז'נבה (2010)  מפקד במסדר ההצטיינות הלאומי (23 בנובמבר 2022)  CNRS innovation medal (2012)  קצין במסדר ההצטיינות הלאומי (14 בנובמבר 2012)  קצין בלגיון הכבוד (30 בדצמבר 2017)  Emilia Valori award for science (2005)  פרס וולף לרפואה (2024) 
 
ז'וזה-אלן סהל (בצרפתית: José-Alain Sahel) הוא רופא עיניים ומדען צרפתי. כיום הוא מכהן כראש המחלקה לרפואת עיניים בבית הספר לרפואה של אוניברסיטת פיטסבורג, מנהל מרכז העין של UPMC, וראש קרן העין והאוזן לרפואת עיניים. הוא הוביל בעבר את מכון הראייה בפריז, מרכז מחקר המקושר לאחד מבתי החולים לעיניים העתיקים ביותר באירופה - בית החולים הלאומי לעיניים קנז-ואן בפריז, שהוקם בשנת 1260. הוא חלוץ בתחום הרשתית המלאכותית וטיפולי התחדשות העין. הוא חבר באקדמיה הצרפתית למדעים.
ביוגרפיה

אלן סהל נולד בטלמסן (אלג'יריה) בשנת 1955. הוא למד רפואה באוניברסיטת שטרסבורג ובבתי החולים לריבואזיה וסן-לואי. בשנת 1980 קיבל תואר דוקטור לרפואה עם מדליה מהפקולטה של פריז ובשנת 1984 השלים את ההתמחות שלו ברפואת עיניים. את 20 שנותיו המקצועיות הראשונות בילה בבית החולים האוניברסיטאי של שטרסבורג כעוסק ברפואת עיניים, ולאחר מכן עבר לבית החולים הלאומי לעיניים קנז-ואן בפריז, שם הפך לראש המחלקה בשנת 2001. באותה תקופה שימש גם כראש מחלקת רפואת עיניים ופתולוגיה בקרן אדולף דה רוטשילד.
אלן סהל שימש גם כפרופסור לרפואת עיניים באוניברסיטת פייר ומארי קירי בפריז וכפרופסור למדעי הרפואה (כיסא קמברלג') ביוניברסיטי קולג' לונדון. הוא היה גם פרופסור אורח באוניברסיטה העברית בירושלים, שם שיתף פעולה עם המומחים המובילים בעולם בתחום, הפרופסורים דניאל אלברט וג'ון דאולינג.
באוקטובר 2016, אלן סאהל נשכר על ידי בית הספר לרפואה של אוניברסיטת פיטסבורג כיו"ר המחלקה לרפואת עיניים, מנהל מרכז העיניים UPMC ויו"ר קרן העיניים והאוזן לרפואת עיניים.
מחקר

אלן סהל תרם רבות להתקדמות המחקר הבסיסי והקליני בתחום הראייה. בשנת 1992 הוא ייסד את המעבדה לפיזיופתולוגיה תאית ומולקולרית של הרשתית בשטרסבורג, שהתמחתה במחקר תרגומי על מנגנוני ניוון תאי הרשתית.
מאוחר יותר הפכה מעבדה זו ללב מכון הראייה שאלן סהל ייסד בפריז בשנת 2008. מכון זה הוא אחד המרכזים הגדולים ביותר באירופה למחקר משולב על מחלות עיניים ומשלב חמש עשרה קבוצות אקדמיות וקליניות המעסיקות יותר מ-250 חוקרים. שם המשיך סהל את מחקרו על ביולוגיה התפתחותית, גנומיקה פונקציונלית, פיזיולוגיה ותרפיה (תאי גזע, תרפיה גנטית, פרמקולוגיה, רשתית מלאכותית), מחקר על ביומרקרים רלוונטיים ומודלים של מחלות. הקו המנחה של עבודתו הוא הבנת אובדן הראייה המרכזית ומניעתו באמצעות ניוון תאי פוטורצפטורים (רטיניטיס פיגמנטוזה גנטית) וניוון מקולרי (AMD).
אחת התגליות המשמעותיות שעשו אלן סהל ועמיתיו תיירי לוויייאר וסאדק מוהנד-סעיד היא שתא קולט אור מייצרים גורם טרופי (המכונה קונסולידציה פקטור קונס או RdCVF עבור Rod-derived Cone Viability Factor) שמשתמש בתאי הפוטורצפטורים של הקונוס (Cone photoreceptors) כדי לשרוד. תגלית זו סיפקה את הבסיס הביולוגי לאינטראקציות פאראקריניות בין המוטות לקונוסים, והראתה שאינטראקציות אלו ממלאות תפקיד מרכזי בשמירה על חיותם של תאי הפוטורצפטורים. גורם ה-RdCVF יכול לשמר את הראייה המרכזית במחלות עיוורון מסוימות בבני אדם.
המחקר הקליני בהובלת אלן סהל משולב בצורה הדוקה עם המחקר הניסויי: עיבוד מידע, מחקר גנטי, מחקר טיפולי, כולל מידול, הוכחת מושגים פרה-קליניים, פיתוחים טכנולוגיים בהדמיה וכירורגיה, היוצרים אתר מחקר משולב על מחלות הראייה. המחקר הקליני המבוצע כולל את ניסויי הטיפול הגנטי הקליניים הראשונים (מחלת סטרגרדט) עם מרכז צפון אמריקאי ושילוב קליני של המרכז הלאומי הצרפתי להפרעות רשתית עם השתתפות של יותר מ-5000 מטופלים. אלן סהל מתאם תוכניות מחקר אירופיות רחבות היקף על הרשתית, גנומיקה פונקציונלית, נוירופרוטקציה של הרשתית, הזדקנות, ולפניונה לאחרונה על טיפולים. אלן סהל הוא גם מתאם רשת של למעלה מ-80 מרכזי מצוינות בניסויים קליניים של מחלות רשתית בקרב אירופאים.
בנוסף הוא גם ממציא ובעלים משותף של יותר מעשרים פטנטים.
פרסים

1980 - מדליית התזה
1985 - פרס IPSEN למחקר, קרן IPSEN
1986 - פרס קרן המחקר הטיפולי
1990 - פרס חוקר בינלאומי למחקר למניעת עיוורון
1990 - פרס המחקר, האגודה הצרפתית לאופתלמולוגיה
1994 - פרס החסות, קרן אלזס
2001 - מדליית זהב להצטיינות טייפלופילית, פריז
2002 - אביר המסדר הלאומי להצטיינות
2002 - פרס Coup d'élan, קרן Schuller-Bettencourt
2005 - פרס הנאמנים (עם תיירי לוויייאר), קרן הלחימה בעיוורון, ארצות הברית
2005 - פרס אמיליה ואלורי, האקדמיה למדעים
2006 - חבר באקדמיה האירופית לאופתלמולוגיה
2006 - פרס המדע הגדול, קרן NRJ, המכון של צרפת
2006 - פרס המצוינות במחקר על הראייה, מכון המחקר של אלקון
2007 - חבר באקדמיה הבינלאומית לאופתלמולוגיה
2007 - פרס הבונים, רשת המחקר לבריאות הראייה, קוויבק
2007 - פרס אלטרן לחדשנות, קרן אלטרן
2007 - חבר באקדמיה למדעים, המכון של צרפת
2008 - מדליית זהב, אוניברסיטת פייר ומארי קירי
2008 - אביר לגיון הכבוד
2008 - חבר כבוד DOG
2010 - דוקטור לשם כבוד, אוניברסיטת ז'נבה
2012 - מדליית Coscas, Retina 2012, רומא
2012 - הרצאת ז'ולס גונין, פרס קרן המחקר על הרשתית, רייקיאוויק
2012 - מדליית החדשנות של CNRS
2012 - קצין המסדר הלאומי להצטיינות
2013 - עמית כסף של ARVO
2015 - פרס לורה ליגט גונד
2024 - פרס וולף לרפואה במשותף עם בוטונד רושקה על כך שהובילו את פיתוחן של שיטות גנטיות פורצות דרך לעצירת מחלות ניווניות של הראייה.
הערות שוליים

↑  "University College London profile for José-Alain Sahel". iris.ucl.ac.uk (באנגלית). University College London. אורכב מ-המקור ב-2016-03-04. נבדק ב-2018-02-08.
↑  "Quest to Cure Blindness: Pitt, UPMC Recruit World-Renowned Expert in Research and Therapies for Blindness and Vision Impairment". University of Pittsburgh Medical Center (באנגלית). 2016-10-05. נבדק ב-2018-04-11.
↑  Petitnicolas, Catherine (2008-03-25). "Le premier centre européen de la vision créé à Paris". FIGARO (בצרפתית). נבדק ב-2018-04-11.
↑  Sahel, JA. (2010). "Rod-derived cone viability factor for treating blinding diseases: from clinic to redox signaling". Sci Transl Med. 2 (26): 26ps16. doi:10.1126/scitranslmed.3000866. PMC 2896730. PMID 20375363.
↑  איתי נבו, טיפול בעיוורון, הצפנה ושיבוט צמחים: פרסי וולף 2024, באתר ynet, 3 ביולי 2024
| --- | --- |
בקרת זהויות :  NLI: 987007517178205171  BnF: cb13048578n (data)  dblp: 63/4054  ISNI: 0000 0000 7716 9606  LCCN: no2010166733  ORCID: 0000-0002-4831-1153  ResearcherID: F-3172-2017  SUDOC: 074683284  VIAF: 107036252   WorldCat (עם VIAF): 107036252
קייל היינס

| --- | --- |

היינס ב-2022
 לידה:  2 בספטמבר 1986 (בן 38) סיקלרוויל שבניו ג'רזי, ארצות הברית
 עמדה:  סנטר, פאוור פורוורד
 גובה:  1.98 מטר
 מספר:  42
 מכללה:  קרוליינה הצפונית בגרינסבורו
 דראפט:  לא נבחר, 2008
 קבוצות כשחקן
 2008–2010   2010–2011   2011–2013   2013–2020   2020–2024:  סוסיאטה ורולי   ברוז במברג   אולימפיאקוס   צסק"א מוסקבה   אולימפיה מילאנו
 הישגים כשחקן
 4 אליפויות יורוליג (2012, 2013, 2016, 2019)   פעמיים שחקן ההגנה של היורוליג (2016, 2018)   5 זכיות באליפות ליגת ה-VTB‏ (2014–2018)   אליפות הליגה היוונית (2012)   אליפות הליגה הגרמנית (2011)   הגביע האיטלקי (2021, 2022)
קייל טרל היינס (באנגלית: Kyle Terrel Hines; נולד ב-2 בספטמבר 1986 בסיקלרוויל, ניו ג'רזי שבארצות הברית) הוא כדורסלן עבר אמריקאי. זכה 4 פעמים באליפות היורוליג: פעמיים עם קבוצת אולימפיאקוס  ופעמיים עם קבוצת צסק"א מוסקבה
קריירה מקצועית > ורולי

לאחר קריירת כדורסל המכללות, היינס לא דורג בדראפט ה-NBA לעונת 2008. הוא חתם בקבוצה האיטלקית סוסיאטה ורולי, שם שיחק שתי עונות בליגה האיטלקית השנייה. עם ורולי, הוא זכה בשני גביעי הליגה האיטלקית השנייה בעונות 2009 ו-2010 וזכה בתואר ה-MVP במסגרת טורניר הגביע לעונת 2009.
קריירה מקצועית > ברוז במברג

באוגוסט 2010, חתם היינס לחוזה של שנה אחת בקבוצה ברוז במברג המשחקת בליגת העל הגרמנית בכדורסל. עם ברוז, הוא זכה בגביע הגרמני בכדורסל ובאליפות הליגה. הוא נבחר ל-MVP של סדרת הגמר ב-2011. הוא גם נבחר ל-MVP של משחק האולסטאר הגרמני באותה עונה.
קריירה מקצועית > אולימפיאקוס פיראוס

ביולי 2011, הוא חתם בקבוצה אולימפיאקוס מליגת העל היוונית בכדורסל. עם אולימפיאקוס, הוא זכה באליפות היורוליג שנתיים ברציפות ב-2012 ו-2013 ובאליפות בליגה היוונית לעונת 2012. הוא תרם באופן משמעותי לקבוצתו בכל הליגות בהם אולימפיאקוס השתתפה, גם מבחינה התקפית וגם מבחינה הגנתית. הוא רשם הופעות ראויות לציון ברמות הגבוהות באירופה, בהתחשב בגובהו הנמוך יחסית לסנטר-פורוורד. ב-24 ביוני 2013, היינס ביטל את החוזה שלו עם אולימפיאקוס.
קריירה מקצועית > צסק"א מוסקבה

ב-28 ביוני 2013, היינס חתם על חוזה של שנתיים בקבוצת הפאר צסק"א מוסקבה מליגת העל הרוסית בכדורסל.
בעונת 2014-15, צסק"א הצליחה להגיע אל שלב הפיינל פור בעונה הרביעית ברציפות, לאחר שהדיחה את פנאתינייקוס בעונה השנייה ברציפות בסדרת רבע הגמר לאחר ניצחון 3-1. עם זאת, במשחק חצי הגמר מול אולימפיאקוס היא הפסידה ונשרה למשחק על המקום השלישי בו ניצחה את פנרבחצ'ה בתוצאה 86-80. בעונת היורוליג השנייה של היינס בצסק"א, הוא סיים עם הממוצע הנמוך בקריירה עם 6.8 נקודות ו-4.3 ריבאונדים למשחק. היינס סיים את העונה עם זכייה באליפות הליגה המאוחדת של VTB לאחר ניצחון 3-0 על חימקי מוסקבה בסדרת הגמר.
ב-17 ביוני 2015, הוא חתם על הארכת חוזה בצסק"א לשנתיים. ב-16 ביוני 2017, שוב האריך את החוזה עם צסק"א בשנתיים נוספות. במאי 2018, הוא נבחר כשחקן ההגנה של היורוליג לעונת 2017/2018.
בספטמבר 2024 הודיע על פרישה.
הערות שוליים

↑  "CSKA Moscow routs Panathinaikos to claim Final Four berth". euroleague.net. 22 באפריל 2015. נבדק ב-18 במאי 2015. {{cite news}}:  (עזרה)
↑  "CSKA Moscow beats Fenerbahce in third-place game". eurolague.net. 17 במאי 2015. נבדק ב-18 במאי 2015. {{cite news}}:  (עזרה)
↑  "CSKA wins championship!". vtb-league.com. 8 ביוני 2015. אורכב מ-המקור ב-10 ביוני 2015. נבדק ב-10 ביוני 2015. {{cite news}}:  (עזרה)
↑  "CSKA extends three-time champ Hines". Euroleague.net. 16 ביוני 2017. נבדק ב-16 ביוני 2017. {{cite news}}:  (עזרה)
↑  אחרי קריירה מפוארת: קייל היינס הודיע על פרישה בגיל 38, באתר וואלה, 4 בספטמבר 2024